મેડિકલ-ડેન્ટલમાં પ્રવેશ માટે આજે સમગ્રે દેશમાં એકસાથે નીટ લેવામાં આવી હતી. આ નીટમાં ૧૩ લાખથી વધારે વિદ્યાર્થીઓ ઉપસ્થિત રહ્યા હતા. ગુજરાતમાંથી ૭૫ હજારથી વધારે વિદ્યાર્થીઓએ પરીક્ષા આપી હતી. ફિઝિક્સ, કેમેસ્ટ્રી અને બાયોલોજી પૈકી વિદ્યાર્થીઓને ફિઝિક્સના પ્રશ્નો સૌથી વધુ અઘરા અને લાંબા લાગ્યા હતા. જ્યારે આ વખતે બાયોલોજીના પ્રશ્નો વિદ્યાર્થીઓ માટે સરળ રહ્યા હતા. આ પરીક્ષાનુ પરિણામ આગામી પાંચમી જૂને જાહેર કરવામાં આવશે.